Den 22-årige antastede kvinden udenfor hendes hjem i Hobro, hvor han bad om at blive kørt til banegården, skriver Nordjyske.dk. Da han så noget forhutlet ud besluttede hun sig for at køre ham afsted. På vej til banegården trak han så en kniv og truede hende til at køre til Hørby, og kort efter blev hun sat af. Den 22-årige gerningsmand er for tiden anbragt på en institution i Hobro. Efter overfaldet kørte han kvindens bil til Århus, hvor han meldte sig selv til politiet. Kvinden har oplyst, at den 22-årige ikke direkte fremsatte verbale trusler mod hende, og han fjernede også kniven fra hendes hals, da hun gav udtryk for, at hun var meget bange. Politiet betegner den 22-årige som uligevægtig. I 2006 blev han idømt psykiatrisk behandling efter en række tyverier.

Referat:
En 22-årig mand truede hende til at udlevere sin mobiltelefon og bil.